sagorsarker/bangla-wikipedia huggingface dataset:
সুচক্রদণ্ডী ইউনিয়ন

সুচক্রদণ্ডী বাংলাদেশের চট্টগ্রাম জেলার অন্তর্গত পটিয়া উপজেলার একটি সাবেক ইউনিয়ন।
সুচক্রদণ্ডী ইউনিয়নের আয়তন ছিল ১৩০৭ একর (৫.২৯ বর্গ কিলোমিটার)।
এই ইউনিয়নটি ১৩নং সুচক্রদণ্ডী ইউনিয়ন নামে পরিচিত ছিল। পটিয়া পৌরসভা গঠনের সময় এ ইউনিয়নের মূল সুচক্রদণ্ডী মৌজাটি পৌরসভার অন্তর্ভুক্ত হয়ে যায়। ইউনিয়নটির অন্য প্রধান গ্রাম দক্ষিণ ভূর্ষির নামে নতুনভাবে ইউনিয়নটির নামকরণ হয় ১৩নং দক্ষিণ ভূর্ষি ইউনিয়ন।
জিরি ইউনিয়ন

জিরি বাংলাদেশের চট্টগ্রাম জেলার পটিয়া উপজেলার অন্তর্গত একটি ইউনিয়ন।
জিরি ইউনিয়নের আয়তন ৩,৪১০ একর (১৩.৮০ বর্গ কিলোমিটার)।
২০১১ সালের আদমশুমারি অনুযায়ী জিরি ইউনিয়নের মোট জনসংখ্যা ৩৮,৩৩৮ জন। এর মধ্যে পুরুষ ১৯,০৩০ জন এবং মহিলা ১৯,৩০৮ জন। মোট পরিবার ৭,৫০৯টি।
পটিয়া উপজেলার পশ্চিমাংশে জিরি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের উত্তরে কোলাগাঁও ইউনিয়ন ও কুসুমপুরা ইউনিয়ন, পূর্বে কুসুমপুরা ইউনিয়ন ও কাশিয়াইশ ইউনিয়ন, দক্ষিণে কাশিয়াইশ ইউনিয়ন ও আনোয়ারা উপজেলার চাতরী ইউনিয়ন এবং পশ্চিমে কর্ণফুলী উপজেলার বড় উঠান ইউনিয়ন ও শিকলবাহা ইউনিয়ন অবস্থিত।
জিরি ইউনিয়ন পটিয়া উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম পটিয়া থানার আওতাধীন। এটি জাতীয় সংসদের ২৮৯নং নির্বাচনী এলাকা চট্টগ্রাম-১২ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী জিরি ইউনিয়নের সাক্ষরতার হার ৫১.১%। এ ইউনিয়নে ১টি ডিগ্রী কলেজ, ১টি আলিম মাদ্রাসা, ৩টি মাধ্যমিক বিদ্যালয়, ১টি দাখিল মাদ্রাসা, ১টি কওমী মাদ্রাসা ও ১৩টি প্রাথমিক বিদ্যালয় রয়েছে।
জিরি ইউনিয়নে যোগাযোগের প্রধান সড়ক চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়।
জিরি ইউনিয়নে ৪৫টি মসজিদ, ২টি ঈদগাহ ও ৮টি মন্দির রয়েছে।
জিরি ইউনিয়নের উপর দিয়ে প্রবাহিত হচ্ছে মুরারী খাল।
জিরি ইউনিয়নের প্রধান প্রধান হাট/বাজারগুলো হল শান্তির হাট, মালিয়ারা বাজার, ফকিরা মসজিদ বাজার, কৈয়গ্রাম বাজার, লামার বাজার এবং কাজীর হাট।
এওচিয়া ইউনিয়ন

এওচিয়া বাংলাদেশের চট্টগ্রাম জেলার সাতকানিয়া উপজেলার অন্তর্গত একটি ইউনিয়ন।
এওচিয়া ইউনিয়নের আয়তন ৫৯০৭ একর (২৩.৯১ বর্গ কিলোমিটার)।
২০১১ সালের পরিসংখ্যান অনুযায়ী এওচিয়া ইউনিয়নের লোকসংখ্যা ১৯,৯২৫ জন। এর মধ্যে পুরুষ ৯,৮৪৯ জন এবং মহিলা ১০,০৭৬ জন।
সাতকানিয়া উপজেলার পশ্চিমাংশে এওচিয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১০ কিলোমিটার। এ ইউনিয়নের পূর্বে সাতকানিয়া পৌরসভা, পশ্চিম ঢেমশা ইউনিয়ন, নলুয়া ইউনিয়ন ও কাঞ্চনা ইউনিয়ন; উত্তরে আমিলাইশ ইউনিয়ন, কাঞ্চনা ইউনিয়ন ও বাঁশখালী উপজেলার সাধনপুর ইউনিয়ন; পশ্চিমে কাঞ্চনা ইউনিয়ন ও বাঁশখালী উপজেলার সাধনপুর ইউনিয়ন ও দক্ষিণে মাদার্শা ইউনিয়ন ও বাঁশখালী উপজেলার কালীপুর ইউনিয়ন অবস্থিত।
এওচিয়া ইউনিয়ন সাতকানিয়া উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম সাতকানিয়া থানার আওতাধীন। এটি জাতীয় সংসদের ২৯২নং নির্বাচনী এলাকা চট্টগ্রাম-১৫ এর অংশ। এটি ৪টি মৌজায় বিভক্ত। এ ইউনিয়নের গ্রামগুলো হল:
১৯৭১ সালের মহান স্বাধীনতা যুদ্ধের পর এওচিয়া ইউনিয়নের সৃষ্টি হয়। প্রথমে মাদার্শা ইউনিয়নের সাথে এওচিয়া ইউনিয়ন সংযুক্ত ছিল। বর্তমানে ছনখোলা, হালুয়াগোনা, চুড়ামনি, আলীনগর, এওচিয়া, পশ্চিম গাটিয়াডেঙ্গা এই ছয়টি গ্রাম নিয়ে এওচিয়া ইউনিয়ন প্রতিষ্ঠিত হয়। এওচিয়ার ছড়া খাল থেকে এওচিয়া ইউনিয়নের নামকরণ করা হয়েছে বলে ধারণা করা হয়।
এওচিয়া ইউনিয়নের সাক্ষরতার হার ৪২.৫৯%। এ ইউনিয়নে ৩টি মাধ্যমিক বিদ্যালয়, ২টি দাখিল মাদ্রাসা, ৫টি নূরানী মাদ্রাসা, ২টি কওমী মাদ্রাসা ও ১০টি প্রাথমিক বিদ্যালয় রয়েছে।
এওচিয়া ইউনিয়নে যোগাযোগের প্রধান সড়ক সাতকানিয়া-বাঁশখালী সড়ক। প্রধান যোগাযোগ মাধ্যম সিএনজি চালিত অটোরিক্সা।
এওচিয়া ইউনিয়নে ৩৬টি মসজিদ, ৫টি ঈদগাহ ও ৭টি মন্দির রয়েছে।
এওচিয়া ইউনিয়নের উপর দিয়ে প্রবাহিত হচ্ছে ডলু নদী। এছাড়া রয়েছে এওচিয়া ছড়ার খাল এবং গহরছড়ি খাল। 
এওচিয়া ইউনিয়নের প্রধান ৪টি হাট/বাজার হল দেওদীঘি ডেপুটি হাট, কুতুবঢেওর গোলা বাজার,এওচিয়ারটেক বাজার।
বাজালিয়া ইউনিয়ন

বাজালিয়া বাংলাদেশের চট্টগ্রাম জেলার সাতকানিয়া উপজেলার অন্তর্গত একটি ইউনিয়ন।
বাজালিয়া ইউনিয়নের আয়তন ৪৮৬৮ একর (১৯.৭০ বর্গ কিলোমিটার)।
২০১১ সালের পরিসংখ্যান অনুযায়ী বাজালিয়া ইউনিয়নের লোকসংখ্যা ২৮,৭০৪ জন। এর মধ্যে পুরুষ ১৪,০৮৩ জন এবং মহিলা ১৪,৬২১ জন।<ref name="bazaliaup.chittagong.gov.bd/গ্রামভিত্তিক লোকসংখ্যা">http://bazaliaup.chittagong.gov.bd/site/page/b6658a22-2144-11e7-8f57-286ed488c766</ref>
সাতকানিয়া উপজেলার পূর্বাংশে বাজালিয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের দক্ষিণে ছদাহা ইউনিয়ন; পশ্চিমে ছদাহা ইউনিয়ন, কেঁওচিয়া ইউনিয়ন ও ধর্মপুর ইউনিয়ন; উত্তরে দোহাজারী পৌরসভা ও পুরানগড় ইউনিয়ন এবং পূর্বে বান্দরবান জেলার বান্দরবান সদর উপজেলার সুয়ালক ইউনিয়ন অবস্থিত।
ব্রিটিশ শাসনামলের আনুমানিক ১৯৪৩ সালে প্রথম উত্তর বাজালিয়া, দক্ষিণ বাজালিয়া, বড়দুয়ারা ও মাহালিয়া এই ৪টি গ্রাম নিয়ে বাজালিয়া ইউনিয়ন গঠিত হয়। ঐ সময়ে ইউনিয়ন চেয়ারম্যানকে গ্রাম প্রেসিডেন্ট বলা হত। ১৯৫০ সালে পাকিস্তান শাসনামলে গ্রাম প্রেসিডেন্ট এর পদ কে ইউনিয়ন চেয়ারম্যান পদবী ঘোষণা করা হয়।
বাজালিয়া ইউনিয়ন সাতকানিয়া উপজেলার আওতাধীন ১৩নং ইউনিয়ন পরিষদ। এ ইউনিয়নের প্রশাসনিক কার্যক্রম সাতকানিয়া থানার আওতাধীন। এটি জাতীয় সংসদের ২৯১নং নির্বাচনী এলাকা চট্টগ্রাম-১৪ এর অংশ। এটি ৪টি মৌজায় বিভক্ত।<ref name="bazaliaup.chittagong.gov.bd/এক নজরে">http://bazaliaup.chittagong.gov.bd/site/page/b6659212-2144-11e7-8f57-286ed488c766</ref> এ ইউনিয়নের গ্রামগুলো হল:
বাজালিয়া ইউনিয়নের সাক্ষরতার হার ৪৬.০৭%। এ ইউনিয়নে ১টি কলেজ, ৩টি মাদ্রাসা, ১টি মাধ্যমিক বিদ্যালয় ও ৬টি প্রাথমিক বিদ্যালয় রয়েছে।
বাজালিয়া ইউনিয়নে যোগাযোগের প্রধান সড়ক চট্টগ্রাম-বান্দরবান মহাসড়ক। সব ধরনের যানবাহনে যোগাযোগ করা যায়।
বাজালিয়া ইউনিয়নে ২৪টি মসজিদ, ৬টি ঈদগাহ, ৭টি মন্দির ও ৩টি বিহার রয়েছে।
বাজালিয়া ইউনিয়নের উত্তর পাশ দিয়ে বয়ে চলেছে সাঙ্গু নদী। এছাড়া এ ইউনিয়নের অভ্যন্তরে প্রবাহিত হচ্ছে কোদালা খাল, রামদার খাল, ছাইল্লাছড়ি খাল এবং গড়ল খাল।
বাজালিয়া ইউনিয়নের প্রধান হাট/বাজার হল বোমাং হাট।
চরতী ইউনিয়ন

চরতী বাংলাদেশের চট্টগ্রাম জেলার সাতকানিয়া উপজেলার অন্তর্গত একটি ইউনিয়ন।
চরতী ইউনিয়নের আয়তন ৫৮৫৯ একর (২৩.৭১ বর্গ কিলোমিটার)।
২০১১ সালের পরিসংখ্যান অনুযায়ী চরতী ইউনিয়নের লোকসংখ্যা ২৯,৮৮৩ জন। এর মধ্যে পুরুষ ১৪,৫৪৯ জন এবং মহিলা ১৫,৩৩৪ জন।
সাতকানিয়া উপজেলার উত্তর-পশ্চিমাংশে চরতী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৮ কিলোমিটার। এ ইউনিয়নের দক্ষিণে কাঞ্চনা ইউনিয়ন, বাঁশখালী উপজেলার সাধনপুর ইউনিয়ন ও পুকুরিয়া ইউনিয়ন; পূর্বে আমিলাইশ ইউনিয়ন, চন্দনাইশ উপজেলার বৈলতলী ইউনিয়ন ও বরমা ইউনিয়ন; উত্তরে চন্দনাইশ উপজেলার বরমা ইউনিয়ন এবং পশ্চিমে বাঁশখালী উপজেলার পুকুরিয়া ইউনিয়ন অবস্থিত।
চরতী ইউনিয়ন সাতকানিয়া উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম সাতকানিয়া থানার আওতাধীন। এটি জাতীয় সংসদের ২৯২নং নির্বাচনী এলাকা চট্টগ্রাম-১৫ এর অংশ। এ ইউনিয়নের গ্রামগুলো হল:
চরতী ইউনিয়নের সাক্ষরতার হার ৩৯.০৮%। এ ইউনিয়নে ১টি কলেজ, ২টি মাধ্যমিক বিদ্যালয়, ৭টি মাদ্রাসা, ১৩টি প্রাথমিক বিদ্যালয় ও ৩টি কিন্ডারগার্টেন রয়েছে।
চরতী ইউনিয়নে যোগাযোগের প্রধান ৩টি সড়ক সাতকানিয়া-চরতী সড়ক ও নলুয়া-চরতী সড়ক বৈলতলী-দ্বীপচরতি সড়ক। প্রধান যোগাযোগ মাধ্যম সিএনজি চালিত অটোরিক্সা।
চরতী ইউনিয়নের উপর দিয়ে সর্পিলাকারে বয়ে চলেছে সাঙ্গু নদী। এছাড়া এ ইউনিয়নে প্রবাহিত হচ্ছে দক্ষিণ চরতী খাড়াখালী খাল, বাংলা বাজার চিকন খাল, তালগাঁও ব্রাহ্মণখালী খাল এবং তুলাতুলী মরাখালী খাল।
চরতী ইউনিয়নের প্রধান ৩টি হাট/বাজার হল দ্বীপ চরতি শাহ আব্দুল ফকির বাজার, তুলাতুলী ঈশ্বর বাবুর হাট এবং দুরদুরী খতির হাট।
ধর্মপুর ইউনিয়ন, সাতকানিয়া

ধর্মপুর বাংলাদেশের চট্টগ্রাম জেলার সাতকানিয়া উপজেলার অন্তর্গত একটি ইউনিয়ন।
ধর্মপুর ইউনিয়নের আয়তন ১৬২৬ একর (৬.৫৮ বর্গ কিলোমিটার)।
২০১১ সালের পরিসংখ্যান অনুযায়ী ধর্মপুর ইউনিয়নের লোকসংখ্যা ১১,১৯১ জন। এর মধ্যে পুরুষ ৫,৮৬৬ জন এবং মহিলা ৫,৩২৫ জন।
সাতকানিয়া উপজেলার উত্তর-পূর্বাংশে ধর্মপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬ কিলোমিটার। এ ইউনিয়নের পশ্চিমে কালিয়াইশ ইউনিয়ন ও কেঁওচিয়া ইউনিয়ন, দক্ষিণে কেঁওচিয়া ইউনিয়ন ও বাজালিয়া ইউনিয়ন, পূর্বে সাঙ্গু নদী ও দোহাজারী পৌরসভা এবং উত্তরে সাঙ্গু নদী ও দোহাজারী পৌরসভা অবস্থিত।
প্রশাসনিক সুবিধার্থে ১৯৭৩ সালে ধর্মপুর ইউনিয়ন বাজালিয়া থেকে ভাগ হয়ে নতুন ইউনিয়ন হিসেবে প্রতিষ্ঠা লাভ করে।
ধর্মপুর ইউনিয়ন সাতকানিয়া উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম সাতকানিয়া থানার আওতাধীন। এটি জাতীয় সংসদের ২৯১নং নির্বাচনী এলাকা চট্টগ্রাম-১৪ এর অংশ। এটি ২টি মৌজায় বিভক্ত। এ ইউনিয়নের গ্রামগুলো হল:
ধর্মপুর ইউনিয়নের সাক্ষরতার হার ৪৯.৭২%। এ ইউনিয়নে ২টি মাধ্যমিক বিদ্যালয় ও ৮টি প্রাথমিক বিদ্যালয় রয়েছে।
ধর্মপুর ইউনিয়নে যোগাযোগের প্রধান ২টি সড়ক বাজালিয়া-দোহাজারী সড়ক ও কালিয়াইশ-ধর্মপুর সড়ক। প্রধান যোগাযোগ মাধ্যম সিএনজি চালিত অটোরিক্সা।
ধর্মপুর ইউনিয়নে ১৫টি মসজিদ, ৪টি ঈদগাহ ও ১৭টি মন্দির রয়েছে।
ধর্মপুর ইউনিয়নের উত্তর ও পূর্ব সীমান্ত দিয়ে বয়ে চলেছে সাঙ্গু নদী। এছাড়া এ ইউনিয়নের অভ্যন্তরে প্রবাহিত হচ্ছে গড়ল খাল এবং উট্ট্যার খাল।
ধর্মপুর ইউনিয়নের প্রধান ২টি হাট/বাজার হল চক্রবর্তী হাট এবং বিশ্বাস হাট।
কালিয়াইশ ইউনিয়ন

কালিয়াইশ বাংলাদেশের চট্টগ্রাম জেলার সাতকানিয়া উপজেলার অন্তর্গত একটি ইউনিয়ন।
কালিয়াইশ ইউনিয়নের আয়তন ২০৭৬ একর (৮.৪০ বর্গ কিলোমিটার)।
২০১১ সালের পরিসংখ্যান অনুযায়ী কালিয়াইশ ইউনিয়নের লোকসংখ্যা ২৭,০৫৫ জন। এর মধ্যে পুরুষ ১৩,৮৭৪ জন এবং মহিলা ১৩,১৮১ জন।<ref name="kaliaisup.chittagong.gov.bd/গ্রামভিত্তিক লোকসংখ্যা">http://kaliaisup.chittagong.gov.bd/site/page/b6b41375-2144-11e7-8f57-286ed488c766</ref>
সাতকানিয়া উপজেলার উত্তরাংশে কালিয়াইশ ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের পূর্বে ধর্মপুর ইউনিয়ন, দক্ষিণে কেঁওচিয়া ইউনিয়ন, পশ্চিমে খাগরিয়া ইউনিয়ন ও দোহাজারী পৌরসভা এবং উত্তরে সাঙ্গু নদী ও দোহাজারী পৌরসভা অবস্থিত।<ref name="kaliaisup.chittagong.gov.bd/এক নজরে">http://kaliaisup.chittagong.gov.bd/site/page/b6c29156-2144-11e7-8f57-286ed488c766</ref>
কালিয়াইশ ইউনিয়ন সাতকানিয়া উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম সাতকানিয়া থানার আওতাধীন। এটি জাতীয় সংসদের ২৯১নং নির্বাচনী এলাকা চট্টগ্রাম-১৪ এর অংশ। এটি ৪টি মৌজায় বিভক্ত। এ ইউনিয়নের গ্রামগুলো হল:
কালিয়াইশ ইউনিয়নের সাক্ষরতার হার ৪৪.০৫%। এ ইউনিয়নে ১টি মাধ্যমিক বিদ্যালয়, ২টি মাদ্রাসা ও ৫টি প্রাথমিক বিদ্যালয় রয়েছে।
মাইঙ্গ্যাপাড়া মোহাম্মদীয়া তা'লীমুল কুরআন দাখিল মাদ্রাসা হেফজখানা ও এতিমখানা
কালিয়াইশ ইউনিয়নে যোগাযোগের প্রধান সড়ক চট্টগ্রাম-কক্সবাজার মহাসড়ক। এছাড়াও সব ধরনের যানবাহনে যোগাযোগ করা যায়।
কালিয়াইশ ইউনিয়নে ৩২টি মসজিদ, ৩টি মন্দির ও ১টি বিহার রয়েছে।
কালিয়াইশ ইউনিয়নের উত্তর পাশ দিয়ে বয়ে চলেছে সাঙ্গু নদী। এছাড়া এ ইউনিয়নের অভ্যন্তরে প্রবাহিত হচ্ছে মল্লের খাল।
কালিয়াইশ ইউনিয়নের প্রধান ২টি হাট-বাজার হল ভোর বাজার এবং মাস্টার হাট।
কাঞ্চনা ইউনিয়ন

কাঞ্চনা বাংলাদেশের চট্টগ্রাম জেলার সাতকানিয়া উপজেলার অন্তর্গত একটি ইউনিয়ন।
কাঞ্চনা ইউনিয়নের আয়তন ৩৩৪৪ একর (১৩.৫৩ বর্গ কিলোমিটার)।
২০১১ সালের পরিসংখ্যান অনুযায়ী কাঞ্চনা ইউনিয়নের লোকসংখ্যা ২১,৫৭৫ জন। এর মধ্যে পুরুষ ১০,১৬৪ জন এবং মহিলা ১১,৪১১ জন।
সাতকানিয়া উপজেলার পশ্চিমাংশে কাঞ্চনা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৫ কিলোমিটার। এ ইউনিয়নের উত্তরে চরতী ইউনিয়ন ও আমিলাইশ ইউনিয়ন, পূর্বে আমিলাইশ ইউনিয়ন ও এওচিয়া ইউনিয়ন, দক্ষিণে এওচিয়া ইউনিয়ন এবং পশ্চিমে এওচিয়া ইউনিয়ন ও বাঁশখালী উপজেলার সাধনপুর ইউনিয়ন অবস্থিত।
জনশ্রুতি আছে, প্রাচীনকালে এ গ্রামের নৈসর্গিক সৌন্দর্য্য, অর্থনৈতিক সমৃদ্ধি ও আধ্যাত্মিক সাধনার আবাসভূমি ইত্যাদির খ্যাতিতে আকৃষ্ট হয়ে সুদূর আরব দেশ থেকে কতিপয় আউলিয়া দরবেশ বসতি স্থাপনের লক্ষ্যে এবং তাদের আধ্যাত্মিক সাধনার ক্ষেত্র হিসাবে এ গ্রামকে গড়ে তুলতে চেয়েছিলেন। তারা গ্রামের জনগণের কাছ থেকে কাঞ্চন বা স্বর্ণের দামে গ্রামটি কিনে নিতে চাইলেন। কিন্তু স্বাধীনতা প্রিয় এ গ্রামবাসী কাঞ্চনের বিনিময়ে হস্তান্তর করতে চাইলেন না। একদিকে আউলিয়া দরবেশগণ গ্রামের মূল্য হিসেবে দিতে চাই "কাঞ্চন" আর অপর দিকে গ্রামের জনগণের জবাব "না", উভয় মিলে হয় "কাঞ্চনা"।
কাঞ্চনা ইউনিয়ন সাতকানিয়া উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম সাতকানিয়া থানার আওতাধীন। এটি জাতীয় সংসদের ২৯২নং নির্বাচনী এলাকা চট্টগ্রাম-১৫ এর অংশ। এটি "কাঞ্চনা" মৌজা নিয়েই গঠিত। এ ইউনিয়নের গ্রামগুলো হল:
কাঞ্চনা ইউনিয়নের সাক্ষরতার হার ৪৯.৩১%। এ ইউনিয়নে ৩টি মাধ্যমিক বিদ্যালয়, ৩টি মাদ্রাসা ও ৯টি প্রাথমিক বিদ্যালয় রয়েছে।
কাঞ্চনা ইউনিয়নে যোগাযোগের প্রধান সড়ক সাতকানিয়া-চরতী সড়ক। প্রধান যোগাযোগ মাধ্যম সিএনজি চালিত অটোরিক্সা।
কাঞ্চনা ইউনিয়নে ১৮টি মসজিদ, ৫টি ঈদগাহ ও ৫টি মন্দির রয়েছে।
কাঞ্চনা ইউনিয়নের উপর দিয়ে প্রবাহিত হচ্ছে গহরচরী খাল, বুড়াচরী খাল এবং এওচিয়া ছড়ার খাল।
কাঞ্চনা ইউনিয়নের প্রধান ৩টি হাট-বাজার হল জোট পুকুরিয়া বাজার, মনু ফকির হাট এবং লতাপীরের বাজার।
কেঁওচিয়া ইউনিয়ন

কেঁওচিয়া বাংলাদেশের চট্টগ্রাম জেলার সাতকানিয়া উপজেলার অন্তর্গত একটি ইউনিয়ন।
কেঁওচিয়া ইউনিয়নের আয়তন ৩৯৬৩ একর (১৬.০৪ বর্গ কিলোমিটার)।
২০১১ সালের পরিসংখ্যান অনুযায়ী কেঁওচিয়া ইউনিয়নের লোকসংখ্যা ২৫,০৩১ জন। এর মধ্যে পুরুষ ১২,৯৯১ জন এবং মহিলা ১২,০৪০ জন।
সাতকানিয়া উপজেলার মধ্যভাগে কেঁওচিয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২ কিলোমিটার। এ ইউনিয়নের উত্তরে ধর্মপুর ইউনিয়ন, কালিয়াইশ ইউনিয়ন ও খাগরিয়া ইউনিয়ন; পশ্চিমে নলুয়া ইউনিয়ন ও ঢেমশা ইউনিয়ন; দক্ষিণে ঢেমশা ইউনিয়ন, সাতকানিয়া পৌরসভা ও ছদাহা ইউনিয়ন এবং পূর্বে ছদাহা ইউনিয়ন ও বাজালিয়া ইউনিয়ন অবস্থিত।
১৯৭৪ সালের ৩০ জুন প্রশাসনিক সুবিধার্থে কালিয়াইশ ইউনিয়নকে বিভক্ত করে কেঁওচিয়া ইউনিয়ন পরিষদ গঠন করা হয়।
কেঁওচিয়া ইউনিয়ন সাতকানিয়া উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম সাতকানিয়া থানার আওতাধীন। এটি জাতীয় সংসদের ২৯১নং নির্বাচনী এলাকা চট্টগ্রাম-১৪ এর অংশ। এটি ৪টি মৌজায় বিভক্ত। এ ইউনিয়নের গ্রামগুলো হল:
<ref name="http://keochiaup.chittagong.gov.bd"></ref>
কেঁওচিয়া ইউনিয়নের সাক্ষরতার হার ৪৯.৩৭%। এ ইউনিয়নে ৪টি মাধ্যমিক বিদ্যালয়, ৩টি মাদ্রাসা ও ১০টি প্রাথমিক বিদ্যালয় রয়েছে।
কেঁওচিয়া ইউনিয়নে যোগাযোগের প্রধান সড়ক চট্টগ্রাম-বান্দরবান মহাসড়ক। সব ধরনের যানবাহনে যোগাযোগ করা যায়।
কেঁওচিয়া ইউনিয়নে ৪৯টি মসজিদ, ৩টি ঈদগাহ ও ৮টি মন্দির রয়েছে।
কেঁওচিয়া ইউনিয়নের অধিকাংশ মানুষ ব্যবসার সাথে জড়িত। এখানকার প্রায় ৭৪% মানুষ ব্যবসায়ী। এখানে ভাল কৃষিজাত পণ্য উৎপাদন হয়। তার মধ্যে অন্যতম হল ধান, আলু, মরিচ, টমেটো, মুলা। এছাড়াও এখানে মৎস্য চাষ হয় প্রচুর।
কেঁওচিয়া ইউনিয়নের উপর দিয়ে প্রবাহিত হচ্ছে নয়াখাল এবং হাঙ্গর খাল।
কেঁওচিয়া ইউনিয়নের প্রধান ২টি হাট/বাজার হল কেরানীহাট এবং দস্তিদারহাট বাজার।
খাগরিয়া ইউনিয়ন

খাগরিয়া বাংলাদেশের চট্টগ্রাম জেলার সাতকানিয়া উপজেলার অন্তর্গত একটি ইউনিয়ন।
খাগরিয়া ইউনিয়নের আয়তন ২১৩৯ একর (৮.৬৬ বর্গ কিলোমিটার)।
২০১১ সালের পরিসংখ্যান অনুযায়ী খাগরিয়া ইউনিয়নের লোকসংখ্যা ২৬,৮৩১ জন। এর মধ্যে পুরুষ ১২,৯০৮ জন এবং মহিলা ১৩,৯২৩ জন।
সাতকানিয়া উপজেলার উত্তরাংশে খাগরিয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১১ কিলোমিটার। এ ইউনিয়নের দক্ষিণে নলুয়া ইউনিয়ন ও কেঁওচিয়া ইউনিয়ন, পূর্বে কালিয়াইশ ইউনিয়ন ও দোহাজারী পৌরসভা, উত্তরে কালিয়াইশ ইউনিয়ন ও চন্দনাইশ উপজেলার সাতবাড়িয়া ইউনিয়ন এবং পশ্চিমে চন্দনাইশ উপজেলার বৈলতলী ইউনিয়ন অবস্থিত।
খাগরিয়া ইউনিয়ন সাতকানিয়া উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম সাতকানিয়া থানার আওতাধীন। এটি জাতীয় সংসদের ২৯১নং নির্বাচনী এলাকা চট্টগ্রাম-১৪ এর অংশ। এটি ৪টি মৌজায় বিভক্ত। এ ইউনিয়নের গ্রামগুলো হল:
উনবিংশ শতাব্দীর শুরুতে এ এলাকায় খাগড়া বন ছিল। খাগড়া বন থাকার কারণে এ গ্রামটিকে "খাগরিয়া" নামকরণ করা হয়েছে। এরপর সাতকানিয়া থানার খাগরিয়া ও নলুয়া ইউনিয়নের অধিবাসীদের নিয়ে ব্রিটিশ আমলে খাগরিয়া নলুয়া ইউনিয়ন পরিষদ নামকরণ করা হয়। পরে ১৯২২-২৩ ইং সালে খাগরিয়া ইউনিয়নের আলাদা নামকরণ করে ২নং খাগরিয়া ইউনিয়ন পরিষদ নাম রাখা হয়।
খাগরিয়া ইউনিয়নের সাক্ষরতার হার ৪২.৩৭%। এ ইউনিয়নের ২টি মাধ্যমিক বিদ্যালয়, ৩টি দাখিল মাদ্রাসা, ৩টি অন্যান্য মাদ্রাসা ও ৭টি প্রাথমিক বিদ্যালয় রয়েছে।
খাগরিয়া ইউনিয়নে যোগাযোগের প্রধান ২টি সড়ক দোহাজারী-নলুয়া সড়ক ও দোহাজারী-বৈলতলী সড়ক। প্রধান যোগাযোগ মাধ্যম সিএনজি চালিত অটোরিক্সা।
খাগরিয়া ইউনিয়নে ৩৫টি মসজিদ, ৮টি ঈদগাহ ও ৬টি মন্দির রয়েছে।
খাগরিয়া ইউনিয়নে ৩টি কমিউনিটি হাসপাতাল রয়েছে।
খাগরিয়া ইউনিয়নের দক্ষিণাংশ দিয়ে বয়ে চলেছে সাঙ্গু নদী।
খাগরিয়া ইউনিয়নের প্রধান ৩টি হাট-বাজার হল খাগরিয়া ভোরবাজার, খাগরিয়া নুরু মার্কেট এবং চর খাগরিয়া শাহ আমিন সেন্টার।
নলুয়া ইউনিয়ন, সাতকানিয়া

নলুয়া ইউনিয়ন বাংলাদেশের চট্টগ্রাম জেলার সাতকানিয়া উপজেলার অন্তর্গত একটি ইউনিয়ন।
নলুয়া ইউনিয়নের আয়তন ৩১৭৭ একর (১২.৮৬ বর্গ কিলোমিটার)।
২০১১ সালের পরিসংখ্যান অনুযায়ী নলুয়া ইউনিয়নের লোকসংখ্যা ৩৩,১৬৭ জন। এর মধ্যে পুরুষ ১৬,৩৫৬ জন এবং মহিলা ১৬,৮১১ জন।
সাতকানিয়া উপজেলার উত্তর-মধ্যাংশে নলুয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১১ কিলোমিটার। এ ইউনিয়নের পশ্চিমে আমিলাইশ ইউনিয়ন ও এওচিয়া ইউনিয়ন; দক্ষিণে পশ্চিম ঢেমশা ইউনিয়ন ও ঢেমশা ইউনিয়ন; পূর্বে ঢেমশা ইউনিয়ন, কেঁওচিয়া ইউনিয়ন ও খাগরিয়া ইউনিয়ন এবং উত্তরে খাগরিয়া ইউনিয়ন ও চন্দনাইশ উপজেলার বৈলতলী ইউনিয়ন অবস্থিত।
নলুয়া ইউনিয়ন সাতকানিয়া উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম সাতকানিয়া থানার আওতাধীন। এটি জাতীয় সংসদের ২৯২নং নির্বাচনী এলাকা চট্টগ্রাম-১৫ এর অংশ। এ ইউনিয়নের গ্রামগুলো হল:
লোকমুখে কথিত, শত শত বছর আগে এ এলাকা নল বন দ্বারা ঢাকা ছিল। এই এলাকায় কোন বসতি ছিল না। সম্পূর্ণ এলাকা নল খাগড়া দ্বারা আচ্ছাদিত ছিল। ক্রমান্বয়ে যখন মানুষের বসবাস শুরু হয়, তখন এ এলাকা "নলুয়া" নামে পরিচিতি লাভ করে। আবার কারো কারো মতে, সাঙ্গু নদীতে বড় বড় জাহাজ চলত। জাহাজের নোঙ্গর এই এলাকায় ফেলত বলে এর নাম "নলুয়া" নামে প্রচলিত হয়।
১৯৮৫ সালে প্রশাসনিক কাজের সুবিধার্থে তৎকালীন প্রশাসক খাগরিয়া নলুয়া ইউনিয়নকে কয়েকটি মৌজায় পৃথক করে আলাদা দুটি ইউনিয়ন গঠন করেন।
নলুয়া ইউনিয়নের সাক্ষরতার হার ৪৬.৪৫%। এ ইউনিয়নে ১টি কলেজ, ৪টি মাধ্যমিক বিদ্যালয়, ১টি মাদ্রাসা ও ৮টি প্রাথমিক বিদ্যালয় রয়েছে।
•পূর্ব গাটিয়াডেঙ্গা ইসলামিয়া আইনুল উলুম মাদ্রাসা 
নলুয়া ইউনিয়নে যোগাযোগের প্রধান ২টি সড়ক চট্টগ্রাম-কক্সবাজার মহাসড়কের মৌলভীর দোকান-নলুয়া সড়ক ও কেরানীহাট-নলুয়া সড়ক। প্রধান যোগাযোগ মাধ্যম গ্যাসচালিত সিএনজি এবং বিদ্যুৎ চালিত অটোরিক্সা।
নলুয়া ইউনিয়নে ২৪টি মসজিদ, ১০টি ঈদগাহ ও ৭টি মন্দির রয়েছে।
নলুয়া ইউনিয়নের উত্তর পাশ দিয়ে বয়ে চলেছে সাঙ্গু নদী। স্থানীয়রা সাঙ্গু নদীকে শঙ্খ নদী বা শঙ্খ খাল নামে অবহিত করে থাকে এছাড়া এ ইউনিয়নের মধ্য দিয়ে প্রবাহিত হচ্ছে ডলু খাল,নতুন খাল এবং গরল খাল।
নলুয়া ইউনিয়নের প্রধান ২টি হাট-বাজার হলো মরফলা বাজার ও পূর্ব গাটিয়াডেংগা হাঙ্গরমুখ বাজার। এছাড়া পশ্চিম নলুয়ার তালতল বাজার হিসেবে স্থানীয়দের নিকট জনপ্রিয়তা পেয়েছে
সোনাকানিয়া ইউনিয়ন

সোনাকানিয়া বাংলাদেশের চট্টগ্রাম জেলার সাতকানিয়া উপজেলার অন্তর্গত একটি ইউনিয়ন।
সোনাকানিয়া ইউনিয়নের আয়তন ৬৫৫৫ একর (২৬.৫৩ বর্গ কিলোমিটার)।
২০১১ সালের পরিসংখ্যান অনুযায়ী সোনাকানিয়া ইউনিয়নের লোকসংখ্যা ২৮,০৭২ জন। এর মধ্যে পুরুষ ১৩,৪০৯ জন এবং মহিলা ১৪,৬৬৩ জন।
সাতকানিয়া উপজেলার সর্ব-দক্ষিণে সোনাকানিয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের উত্তরে মাদার্শা ইউনিয়ন ও সাতকানিয়া পৌরসভা; পূর্বে সাতকানিয়া ইউনিয়ন ও লোহাগাড়া উপজেলার আমিরাবাদ ইউনিয়ন; দক্ষিণে লোহাগাড়া উপজেলার আধুনগর ইউনিয়ন ও বড়হাতিয়া ইউনিয়ন এবং পশ্চিমে লোহাগাড়া উপজেলার বড়হাতিয়া ইউনিয়ন, বাঁশখালী পৌরসভা ও বাঁশখালী উপজেলার সরল ইউনিয়ন অবস্থিত।
সোনাকানিয়া ইউনিয়ন সাতকানিয়া উপজেলার আওতাধীন ১৭নং ইউনিয়ন পরিষদ। এ ইউনিয়নের প্রশাসনিক কার্যক্রম সাতকানিয়া থানার আওতাধীন। এটি জাতীয় সংসদের ২৯২নং নির্বাচনী এলাকা চট্টগ্রাম-১৫ এর অংশ। এটি ৪টি মৌজা/গ্রামে বিভক্ত। এ ইউনিয়নের গ্রামগুলো হল:
সোনাকানিয়া ইউনিয়নের সাক্ষরতার হার ৪৩.৩৪%। এ ইউনিয়নে ৪টি মাধ্যমিক বিদ্যালয়, ৫টি মাদ্রাসা ও ১২টি প্রাথমিক বিদ্যালয় রয়েছে।
সোনাকানিয়া ইউনিয়নে যোগাযোগের প্রধান ২টি সড়ক সাতকানিয়া-সোনাকানিয়া সড়ক ও বাঁশখালী-চুনতী সড়ক। প্রধান যোগাযোগ মাধ্যম সিএনজি চালিত অটোরিক্সা।
সোনাকানিয়া ইউনিয়নে ৫০টি মসজিদ, ৫টি ঈদগাহ ও ৩টি মন্দির রয়েছে।
সোনাকানিয়া ইউনিয়নের উপর দিয়ে প্রবাহিত হচ্ছে সোনাকানিয়া সোনাইছড়ি খাল, গারাংগিয়া হাতিয়ার কূল খাল এবং গারাংগিয়া ডলু নদীর ছড়া।
সোনাকানিয়া ইউনিয়নের প্রধান হাট-বাজার হলো মির্জাখীল বাংলাবাজার।
আধুনগর ইউনিয়ন

আধুনগর বাংলাদেশের চট্টগ্রাম জেলার অন্তর্গত লোহাগাড়া উপজেলার একটি ইউনিয়ন।
আধুনগর ইউনিয়নের আয়তন ৪,৫৭৪ একর (১৮.৫১ বর্গ কিলোমিটার)।
২০১১ সালের আদমশুমারি অনুযায়ী আধুনগর ইউনিয়নের মোট জনসংখ্যা ২০,৭৮৮ জন। এর মধ্যে পুরুষ ৯,৬৯৬ জন এবং মহিলা ১১,০৯২ জন। মোট পরিবার ৩,৮৮২টি।
লোহাগাড়া উপজেলার পশ্চিমাংশে আধুনগর ইউনিয়নের অবস্থান। লোহাগাড়া উপজেলা সদর থেকে এ ইউনিয়নের দূরত্ব প্রায় ২ কিলোমিটার। এ ইউনিয়নের দক্ষিণে চুনতি ইউনিয়ন; পূর্বে পুটিবিলা ইউনিয়ন ও লোহাগাড়া ইউনিয়ন; উত্তরে আমিরাবাদ ইউনিয়ন, সাতকানিয়া উপজেলার সোনাকানিয়া ইউনিয়ন ও লোহাগাড়া উপজেলাধীন বড়হাতিয়া ইউনিয়ন এবং পশ্চিমে বাঁশখালী উপজেলার চাম্বল ইউনিয়ন অবস্থিত।
ইসলামাবাদ তথা তৎকালীন চট্টগ্রামের মোগল সেনাপতি ও পরবর্তীতে সুবাদার আদু খাঁ'র নামানুসারে এই অঞ্চলের নামকরণ করা হয় আদুনগর। যা পরবর্তীতে আধুনগর নামে পরিচিতি পায়।
আধুনগর ইউনিয়ন লোহাগাড়া উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম লোহাগাড়া থানার আওতাধীন। এটি জাতীয় সংসদের ২৯২নং নির্বাচনী এলাকা চট্টগ্রাম-১৫ এর অংশ। এটি ৩টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
২০১১ সালের আদমশুমারি অনুযায়ী আধুনগর ইউনিয়নের সাক্ষরতার হার ৫৩.৭%। এ ইউনিয়নে ১টি ফাজিল মাদ্রাসা, ৩টি মাধ্যমিক বিদ্যালয়, ১টি দাখিল মাদ্রাসা, ১টি কওমী মাদ্রাসা, ১টি নিম্ন মাধ্যমিক বিদ্যালয়, ৯টি প্রাথমিক বিদ্যালয় ও ৪টি এবতেদায়ী মাদ্রাসা রয়েছে।
আধুনগর ইউনিয়নে যোগাযোগের প্রধান সড়ক হল চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়।
১৯৯১ সাল পর্যন্ত এই এলাকার সিংহভাগ মানুষই কৃষির উপর নির্ভরশীল ছিল। বর্তমানে এই এলাকা ব্যবসায়ী ও সৌদি আরব প্রবাসী অধ্যুষিত এলাকা হিসাবে পরিচিত। এ এলাকা মাছ চাষের জন্য উপযুক্ত হওয়ায় এখানে অনেক মৎস্য খামার গড়ে উঠেছে।
উর্বর মাটি উঁচু জমি ও পাহাড়ের কাছাকাছি হওয়ায় এখানে সব ধরনের ফসল আবাদ হয়। প্রধান ফসল ধান ছাড়াও ইক্ষু, তরমুজ, ফেলন ডাল ও মরিচ চাষের জন্য বিখ্যাত। শীত মৌসুমে এখানে সব ধরনের শীতকালীন সবজির আবাদ হয়।
আধুনগর ইউনিয়নে ১৯টি মসজিদ, ৩টি মন্দির ও ৩টি বিহার রয়েছে।
আধুনগর ইউনিয়নের উপর দিয়ে বয়ে চলেছে ডলু নদী। এছাড়াও প্রবাহিত হচ্ছে আধুনগর হাতিয়ার খাল, রাতার খাল, আধুনগর বাহির মুখ খাল এবং আধুনগর কুলপাগলী খাল।।
আধুনগর ইউনিয়নের প্রধান প্রধান হাট/বাজারগুলো হল আধুনগর খাঁন হাট বাজার এবং আধুনগর হাতিয়ার কুল বাজার।
আধুনগর ইউনিয়নের দর্শনীয় স্থানগুলোর মধ্যে রয়েছে:
{|class="wikitable sortable"
!ক্রম নং
!চেয়ারম্যানের নাম
!সময়কাল
আমিরাবাদ ইউনিয়ন, লোহাগাড়া

আমিরাবাদ বাংলাদেশের চট্টগ্রাম বিভাগের চট্টগ্রাম জেলার অন্তর্গত লোহাগাড়া উপজেলার একটি ইউনিয়ন।
আমিরাবাদ ইউনিয়নের আয়তন ৪,৩৬১ একর (১৭.৬৫ বর্গ কিলোমিটার)।
২০১১ সালের আদমশুমারি অনুযায়ী আমিরাবাদ ইউনিয়নের মোট জনসংখ্যা ৩৭,৩০৩ জন। এর মধ্যে পুরুষ ১৮,০১৮ জন এবং মহিলা ১৯,২৮৫ জন। মোট পরিবার ৭,৩৪২টি।
লোহাগাড়া উপজেলার উত্তরাংশে আমিরাবাদ ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় দেড় কিলোমিটার। এ ইউনিয়নের দক্ষিণে আধুনগর ইউনিয়ন, লোহাগাড়া ইউনিয়ন ও কলাউজান ইউনিয়ন; পূর্বে কলাউজান ইউনিয়ন ও পদুয়া ইউনিয়ন; উত্তরে পদুয়া ইউনিয়ন ও সাতকানিয়া উপজেলার সাতকানিয়া ইউনিয়ন এবং পশ্চিমে সাতকানিয়া উপজেলার সোনাকানিয়া ইউনিয়ন অবস্থিত।
আমিরাবাদ ইউনিয়ন ১৯৬৮ সালে ১৪নং কাউন্সিল হিসেবে সাতকানিয়া উপজেলার অন্তর্ভুক্ত ছিলো। ১৯৮৩ সালে বিভক্ত হওয়ার পর থেকে লোহাগাড়া উপজেলার অধীনে ২নং আমিরাবাদ ইউনিয়ন হিসেবে কার্যক্রম শুরু করে।
আমিরাবাদ ইউনিয়ন লোহাগাড়া উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম লোহাগাড়া থানার আওতাধীন। এটি জাতীয় সংসদের ২৯২নং নির্বাচনী এলাকা চট্টগ্রাম-১৫ এর অংশ। এ ইউনিয়নের গ্রামগুলো হলো:
২০১১ সালের আদমশুমারি অনুযায়ী আমিরাবাদ ইউনিয়নের সাক্ষরতার হার ৫৮.৭%। এ ইউনিয়নে ১টি ডিগ্রী কলেজ, ১টি ফাজিল মাদ্রাসা, ৬টি মাধ্যমিক বিদ্যালয়, ২টি দাখিল মাদ্রাসা, ১টি কওমী মাদ্রাসা, ১৮টি প্রাথমিক বিদ্যালয়, ১টি এবতেদায়ী মাদ্রাসা ও ১টি কিন্ডারগার্টেন রয়েছে।
আমিরাবাদ ইউনিয়নে যোগাযোগের প্রধান সড়ক হলো চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়।
আমিরাবাদ ইউনিয়নে ৬০টি মসজিদ ও ৩টি মন্দির রয়েছে।
আমিরাবাদ ইউনিয়নের মধ্য দিয়ে টংকাবতী নদী ও পশ্চিম সীমান্ত দিয়ে ডলু নদী বয়ে চলেছে। এছাড়া এ ইউনিয়নের উপর দিয়ে প্রবাহিত হচ্ছে বোয়ালিয়া খাল, বাই খাল এবং গোলাছড়ি খাল।
আমিরাবাদ ইউনিয়নের প্রধান ২টি হাট/বাজার হলো মাস্টার হাট এবং নতুন বাজার।
চরম্বা ইউনিয়ন

চরম্বা বাংলাদেশের চট্টগ্রাম জেলার অন্তর্গত লোহাগাড়া উপজেলার একটি ইউনিয়ন।
চরম্বা ইউনিয়নের আয়তন ৮,০২৭ একর (৩২.৪৮ বর্গ কিলোমিটার)।
২০১১ সালের আদমশুমারি অনুযায়ী চরম্বা ইউনিয়নের মোট জনসংখ্যা ২৫,৪৭০ জন। এর মধ্যে পুরুষ ১২,৪৯৬ জন এবং মহিলা ১২,৯৭৪ জন। মোট পরিবার ৪,৭৬৯টি।
লোহাগাড়া উপজেলার সর্ব-পূর্বে চরম্বা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের দক্ষিণে পুটিবিলা ইউনিয়ন ও কলাউজান ইউনিয়ন, পশ্চিমে কলাউজান ইউনিয়ন ও পদুয়া ইউনিয়ন, উত্তরে পদুয়া ইউনিয়ন ইউনিয়ন ও বান্দরবান জেলার বান্দরবান সদর উপজেলার টংকাবতী ইউনিয়ন এবং পূর্বে বান্দরবান জেলার বান্দরবান সদর উপজেলার টংকাবতী ইউনিয়ন ও লামা উপজেলার সরই ইউনিয়ন অবস্থিত।
চরম্বা ইউনিয়ন ১৯৬৮ সালে ১৬নং কাউন্সিল হিসেবে সাতকানিয়া উপজেলার অন্তর্ভুক্ত ছিল। ১৯৮৩ সালে বিভক্ত হওয়ার পর থেকে লোহাগাড়া উপজেলার অধীনে ৪নং চরম্বা ইউনিয়ন পরিষদ হিসেবে কার্যক্রম শুরু করে।
চরম্বা ইউনিয়ন লোহাগাড়া উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম লোহাগাড়া থানার আওতাধীন। এটি জাতীয় সংসদের ২৯২নং নির্বাচনী এলাকা চট্টগ্রাম-১৫ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী চরম্বা ইউনিয়নের সাক্ষরতার হার ৪০.৮%। এ ইউনিয়নে ২টি মাধ্যমিক বিদ্যালয়, ৩টি দাখিল মাদ্রাসা, ১২টি প্রাথমিক বিদ্যালয়, ৮টি এবতেদায়ী মাদ্রাসা ও ৩টি কিন্ডারগার্টেন রয়েছে।
এ ছাড়াও দুইটি কওমি মাদ্রাসা রয়েছে, 
১.জামিয়া কুরআনিয়া দারুল উলুম উসমানাবাদ, চরম্বা,রাজঘাটা।
২.চরম্বা ছিদ্দিকিয়া মদিনাতুল উলুম মাদ্রাসা,
চরম্বা ইউনিয়নে যোগাযোগের প্রধান ২টি সড়ক হল লোহাগাড়া-চরম্বা সড়ক ও পদুয়া-চরম্বা সড়ক। প্রধান যোগাযোগ মাধ্যম সিএনজি চালিত অটোরিক্সা।
চরম্বা ইউনিয়নে ৮২টি মসজিদ, ৮টি মন্দির ও ২টি বিহার রয়েছে।
চরম্বা ইউনিয়নের উপর দিয়ে প্রবাহিত হচ্ছে টর খাল, কর্মু খাল এবং জর খাল।
চরম্বা ইউনিয়নের প্রধান প্রধান হাট/বাজারগুলো হল চরম্বা নয়া বাজার, নোয়ারবিলা চৌমুহনী বাজার এবং বাংলা বাজার।
চুনতি ইউনিয়ন

চুনতি বাংলাদেশের চট্টগ্রাম জেলার অন্তর্গত লোহাগাড়া উপজেলার একটি ইউনিয়ন।
চুনতি ইউনিয়নের আয়তন ১৫,১২৮ একর (৬১.২২ বর্গ কিলোমিটার)। আয়তনের দিক থেকে এটি লোহাগাড়া উপজেলার সবচেয়ে বড় ইউনিয়ন।
২০১১ সালের আদমশুমারি অনুযায়ী চুনতি ইউনিয়নের মোট জনসংখ্যা ৩৩,৪১৫ জন। এর মধ্যে পুরুষ ১৬,৫১৩ জন এবং মহিলা ১৬,৯০২ জন। মোট পরিবার ৫,৯৭২টি।
লোহাগাড়া উপজেলার সর্ব-দক্ষিণে চুনতি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৫ কিলোমিটার। এ ইউনিয়নের পূর্বে পুটিবিলা ইউনিয়ন, উত্তরে আধুনগর ইউনিয়ন, পশ্চিমে বাঁশখালী উপজেলার চাম্বল ইউনিয়ন ও পুঁইছড়ি ইউনিয়ন এবং দক্ষিণে কক্সবাজার জেলার চকরিয়া উপজেলার হারবাং ইউনিয়ন ও বান্দরবান জেলার লামা উপজেলার আজিজনগর ইউনিয়ন অবস্থিত।
চুনতি ইউনিয়ন ১৯৬৮ সালে ২০নং কাউন্সিল হিসেবে সাতকানিয়া উপজেলার অন্তর্ভুক্ত ছিল। ১৯৮৩ সালে বিভক্ত হওয়ার পর থেকে লোহাগাড়া উপজেলার অধীনে ৮নং চুনতি ইউনিয়ন পরিষদ হিসেবে কার্যক্রম শুরু করে।
চুনতি ইউনিয়ন লোহাগাড়া উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম লোহাগাড়া থানার আওতাধীন। এটি জাতীয় সংসদের ২৯২নং নির্বাচনী এলাকা চট্টগ্রাম-১৫ এর অংশ। এটি ৬টি মৌজায় বিভক্ত। এ ইউনিয়নের গ্রামগুলো হলো:
২০১১ সালের আদমশুমারি অনুযায়ী চুনতি ইউনিয়নের সাক্ষরতার হার ৪৩%। এ ইউনিয়নে ১টি মহিলা সরকারি কলেজ, ১টি কামিল মাদ্রাসা, ১টি ফাজিল মাদ্রাসা, ২টি দাখিল মাদ্রাসা, ৩টি মাধ্যমিক বিদ্যালয়, ১৬টি প্রাথমিক বিদ্যালয়, ৫টি এবতেদায়ী মাদ্রাসা ও ৩টি কিন্ডারগার্টেন রয়েছে।
চুনতি ইউনিয়নে যোগাযোগের প্রধান সড়ক হল চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়।
চুনতি ইউনিয়নে ৫০টি মসজিদ, ৫টি মন্দির ও ৩টি বিহার রয়েছে।
চুনতি ইউনিয়নের উপর দিয়ে প্রবাহিত হচ্ছে চাম্বী খাল, চান্দা খাল, সোনাছড়ি খাল, ফারাঙ্গা ছড়া, সাতগড় ছড়া, হাইছবিলা খাল, মছকানিয়ার ছড়া, রাতার ছড়া, হাতিয়ার খাল, পাগলীর খাল, বুড়ির ছড়া, পেকুয়ার ছড়া এবং নারাঙ্গার ছড়া।
চুনতি ইউনিয়নের প্রধান প্রধান হাট/বাজারগুলো হল চুনতি ডেপুটি বাজার, চুনতি মুন্সেফ বাজার, চুনতি বনপুকুর বাজার এবং সাতগড় মৌলভী বাজার।
চুনতি ইউনিয়নের দর্শনীয় স্থানগুলোর মধ্যে রয়েছে:
চুনতি ইউনিয়নের উল্লেখযোগ্য ব্যক্তিগণের মধ্যে রয়েছেন:
কলাউজান ইউনিয়ন

কলাউজান বাংলাদেশের চট্টগ্রাম জেলার অন্তর্গত লোহাগাড়া উপজেলার একটি ইউনিয়ন।
কলাউজান ইউনিয়নের আয়তন ৩,৯৯৬ একর (১৬.১৭ বর্গ কিলোমিটার)।
২০১১ সালের আদমশুমারি অনুযায়ী কলাউজান ইউনিয়নের মোট জনসংখ্যা ২৮,৩৪৭ জন। এর মধ্যে পুরুষ ১৩,৩৩৪ জন এবং মহিলা ১৫,০১৩ জন। মোট পরিবার ৫,৪৩৫টি।
লোহাগাড়া উপজেলার মধ্যভাগে কলাউজান ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৭ কিলোমিটার। এ ইউনিয়নের দক্ষিণে পুটিবিলা ইউনিয়ন, পূর্বে চরম্বা ইউনিয়ন, উত্তরে চরম্বা ইউনিয়ন ও পদুয়া ইউনিয়ন এবং পশ্চিমে আমিরাবাদ ইউনিয়ন ও লোহাগাড়া ইউনিয়ন অবস্থিত।
একদিন কিছু ইংরেজ এই এলাকা জরিপ করার কাজে আসে। এই ইউনিয়নে একটি টংকাবতী খাল আছে। ইংরেজেরা ওখান দাঁড়িয়ে দু'কুলের দৃশ্য অবলোকন করছিল। ইংরেজদের পাশে এলাকার সে সময়ের কিছু পণ্ডিত লোক সঙ্গ দিচ্ছিল। এমন সময় টংকাবতী খালের উজান থেকে একটা কলার ভেলা কিছু কলার ছড়া সহ বোঝাই করে কিছু লোক ভাসিয়ে আনছে। ইংরেজরা কৌতূহলী হয়ে যখন বলাবলি করছিল "What is the name of this place?" বাঙ্গালীরা ইংরেজি সঠিকভাবে বুঝতে না পেরে শুধু name শব্দটি বুঝেই অনুমান করে খালের উজান থেকে ভেসে আসা কলার ভেলার দিকে দেখে বলতে লাগল উজান থেকে কলা আসছে। ইংরেজরা তা বুঝতে না পারায় পুনরায় বলতে লাগল "কলা-উজান", আর সে থেকে তারা মনে করে নিল এই জায়গার নাম বলেছে "কলাউজান"।
এছাড়া নামকরণ নিয়ে আরেকটি মতও প্রচলিত আছে যে, অত্র এলাকায় জান মোহাম্মদ নামক এক জমিদারের একটি দূর্গ বা কেল্লা ছিল। সেই জান মোহাম্মদের কেল্লাকে
কেল্লায়ে জান বলা হতো এবং কালক্রমে তা কেল্লাজান>কল্লাজান>কলাউজান হয়েছে।
কলাউজান ইউনিয়ন ১৯৬৮ সালে ১৭নং কাউন্সিল হিসেবে সাতকানিয়া উপজেলার অন্তর্ভুক্ত ছিল। ১৯৮৩ সালে বিভক্ত হওয়ার পর থেকে লোহাগাড়া উপজেলার অধীনে ৫নং কলাউজান ইউনিয়ন পরিষদ হিসেবে কার্যক্রম শুরু করে।
কলাউজান ইউনিয়ন লোহাগাড়া উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম লোহাগাড়া থানার আওতাধীন। এটি জাতীয় সংসদের ২৯২নং নির্বাচনী এলাকা চট্টগ্রাম-১৫ এর অংশ। এটি ৪টি মৌজায় বিভক্ত। এ ইউনিয়নের গ্রামগুলো হল:
২০১১ সালের আদমশুমারি অনুযায়ী কলাউজান ইউনিয়নের সাক্ষরতার হার ৪৫.২%। এ ইউনিয়নে ১টি ফাজিল মাদরাসা, ১টি আলিম মাদরাসা, ৩টি মাধ্যমিক বিদ্যালয়, ৪টি দাখিল মাদরাসা, ৯টি প্রাথমিক বিদ্যালয় ও ৫টি এবতেদায়ী মাদরাসা রয়েছে।
কলাউজান ইউনিয়নে যোগাযোগের প্রধান সড়ক হল লোহাগাড়া-কলাউজান সড়ক। প্রধান যোগাযোগ মাধ্যম সিএনজি চালিত অটোরিক্সা।
কলাউজান ইউনিয়নে ২৪টি মসজিদ, ৯টি মন্দির ও ৫টি বিহার রয়েছে।
কলাউজান ইউনিয়নের উপর দিয়ে বয়ে চলেছে টংকাবতী নদী। এছাড়া রয়েছে সুখছড়ি খাল, মরা খাল, বাইরগ্য খাল, কর্মু ছড়া এবং বোয়ালি খাল।
কলাউজান ইউনিয়নের প্রধান প্রধান হাট/বাজারগুলো হল কানুরাম বাজার (নয়া হাট), বাংলাবাজার এবং হিন্দুর হাট।
কলাউজার ইউনিয়নের দর্শনীয় স্থানগুলোর মধ্যে রয়েছে:
লোহাগাড়া ইউনিয়ন

লোহাগাড়া বাংলাদেশের চট্টগ্রাম জেলার অন্তর্গত লোহাগাড়া উপজেলার একটি ইউনিয়ন।
লোহাগাড়া ইউনিয়নের আয়তন ২,৭৭৬ একর (১১.২৩ বর্গ কিলোমিটার)। আয়তনের দিক থেকে এটি লোহাগাড়া উপজেলার সবচেয়ে ছোট ইউনিয়ন।
২০১১ সালের আদমশুমারি অনুযায়ী লোহাগাড়া ইউনিয়নের মোট জনসংখ্যা ৩৫,০১০ জন। এর মধ্যে পুরুষ ১৭,৭৫০ জন এবং মহিলা ১৭,২৬০ জন। মোট পরিবার ৬,৭০৭টি।
লোহাগাড়া উপজেলার মধ্যভাগে লোহাগাড়া ইউনিয়নের অবস্থান। লোহাগাড়া উপজেলা সদর এ ইউনিয়নে অবস্থিত। এ ইউনিয়নের দক্ষিণে পুটিবিলা ইউনিয়ন, পূর্বে কলাউজান ইউনিয়ন, উত্তরে আমিরাবাদ ইউনিয়ন এবং পশ্চিমে আধুনগর ইউনিয়ন অবস্থিত।
লোহাগাড়া ইউনিয়ন ১৯৬৮ সালে ১৮নং কাউন্সিল হিসেবে সাতকানিয়া উপজেলার অন্তর্ভুক্ত ছিল। ১৯৮৩ সালে বিভক্ত হওয়ার পর থেকে লোহাগাড়া উপজেলার অধীনে ৬নং লোহাগাড়া ইউনিয়ন পরিষদ হিসেবে কার্যক্রম শুরু করে।
লোহাগাড়া ইউনিয়ন লোহাগাড়া উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম লোহাগাড়া থানার আওতাধীন। এটি জাতীয় সংসদের ২৯২নং নির্বাচনী এলাকা চট্টগ্রাম-১৫ এর অংশ। এ ইউনিয়নের গ্রামগুলো হল:
ওয়ার্ডভিত্তিক এ ইউনিয়নের গ্রামগুলো হল:
২০১১ সালের আদমশুমারি অনুযায়ী লোহাগাড়া ইউনিয়নের সাক্ষরতার হার ৫৯.৫%। এ ইউনিয়নে ১টি বিশ্ববিদ্যালয় কলেজ, ২টি ফাজিল মাদ্রাসা, ১টি টেকনিক্যাল কলেজ, ১টি স্কুল এন্ড কলেজ, ৩টি মাধ্যমিক বিদ্যালয়, ১টি দাখিল মাদ্রাসা, ৪টি নিম্ন মাধ্যমিক বিদ্যালয়, ১১টি প্রাথমিক বিদ্যালয়, ৫টি এবতেদায়ী মাদ্রাসা ও ২টি কিন্ডারগার্টেন রয়েছে।
লোহাগাড়া ইউনিয়নে যোগাযোগের প্রধান সড়ক হল চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়।
লোহাগাড়া ইউনিয়নে ১১টি মসজিদ ও ২টি মন্দির রয়েছে।
লোহাগাড়া ইউনিয়নের উপর দিয়ে বয়ে চলেছে বোয়ালিয়া খাল, সুখছড়ি খাল এবং বামির নালা খাল।
লোহাগাড়া ইউনিয়নের প্রধান প্রধান হাট/বাজারগুলো হল দরবেশ হাট বাজার এবং বটতলী বাজার।
লোহাগাড়া ইউনিয়নের দর্শনীয় স্থানগুলোর মধ্যে রয়েছে:
লোহাগাড়া উপজেলার উল্লেখযোগ্য ব্যক্তিগণের মধ্যে রয়েছেন:
পুটিবিলা ইউনিয়ন

পুটিবিলা বাংলাদেশের চট্টগ্রাম জেলার অন্তর্গত লোহাগাড়া উপজেলার আয়তনের দিক দিয়ে দ্বিতীয় বৃহত্তম ইউনিয়ন।
পুটিবিলা ইউনিয়নের আয়তন ১০,৯২০ একর (৪৪.১৯ বর্গ কিলোমিটার)।
২০১১ সালের আদমশুমারি অনুযায়ী পুটিবিলা ইউনিয়নের মোট জনসংখ্যা ২৫,৭৮৩ জন। এর মধ্যে পুরুষ ১২,৪৪৪ জন এবং মহিলা ১৩,৩৩৯ জন। মোট পরিবার ৪,৮৩১টি।
লোহাগাড়া উপজেলার দক্ষিণ-পূর্বাংশে পুটিবিলা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের উত্তরে চরম্বা ইউনিয়ন, কলাউজান ইউনিয়ন ও লোহাগাড়া ইউনিয়ন; পশ্চিমে আধুনগর ইউনিয়ন ও চুনতি ইউনিয়ন; দক্ষিণে চুনতি ইউনিয়ন, বান্দরবান জেলার লামা উপজেলার সরই ইউনিয়ন এবং পূর্বে বান্দরবান জেলার লামা উপজেলার সরই ইউনিয়ন অবস্থিত।
চট্টগ্রামের লোহাগাড়ার পুটিবিলা উচ্চ বিদ্যালয় ছিল ১ নম্বর সেক্টরের অন্তর্গত মুক্তিযোদ্ধাদের পূর্বাঞ্চলীয় ঘাঁটি।
১৯৭১ সালের সেপ্টেম্বর মাসে গ্রুপ কমান্ডার ক্যাপ্টেন একেএম সামশুল ইসলামের নেতৃত্বে একদল চৌকস মুক্তিযোদ্ধা পুটিবিলা উচ্চ বিদ্যালয়ে ঘাঁটি স্থাপন করেন।
এই ঘাঁটি হতেই চট্টগ্রামের চন্দনাইশ (দোহাজারী) থেকে কক্সবাজারের টেকনাফ পর্যন্ত যুদ্ধ পরিচালনা করেন মুক্তিযোদ্ধারা। একই সাথে প্রশিক্ষণ ক্যাম্প এবং কন্ট্রোল পয়েন্ট হিসেবে এই ঘাঁটি মুক্তিযুদ্ধে গুরুত্বপূর্ণ ভূমিকা পালন করে। ১৯৭১ সালের ১৫ ডিসেম্বর এ এলাকা পাকিস্তানি হানাদারদের কবল থেকে মুক্ত হয়।
পুটিবিলা ইউনিয়ন ১৯৬৮ সালে ১৯নং কাউন্সিল হিসেবে সাতকানিয়া উপজেলার অন্তর্ভুক্ত ছিল। ১৯৮৩ সালে বিভক্ত হওয়ার পর থেকে লোহাগাড়া উপজেলার অধীনে ৭নং পুটিবিলা ইউনিয়ন পরিষদ হিসেবে কার্যক্রম শুরু করে।
পুটিবিলা ইউনিয়ন লোহাগাড়া উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম লোহাগাড়া থানার আওতাধীন। এটি জাতীয় সংসদের ২৯২নং নির্বাচনী এলাকা চট্টগ্রাম-১৫ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী পুটিবিলা ইউনিয়নের সাক্ষরতার হার ৪৩.৭%। এ ইউনিয়নে ১টি ফাজিল মাদ্রাসা, ২টি মাধ্যমিক বিদ্যালয়, ২টি দাখিল মাদ্রাসা, ১টি নিম্ন মাধ্যমিক বিদ্যালয়, ১১টি প্রাথমিক বিদ্যালয়, ৫টি এবতেদায়ী মাদ্রাসা ও ৭টি কিন্ডারগার্টেন রয়েছে।
★ ইমাম বোখারী (রহ.) আদর্শ মাদ্রাসা (অষ্টম শ্রেণি পর্যন্ত)
পুটিবিলা ইউনিয়নে যোগাযোগের প্রধান সড়ক হল চট্টগ্রাম-কক্সবাজার মহাসড়ক। লোহাগাড়া উপজেলার আমিরাবাদ নেমে এম.চর.হাট রোড়ের গাড়ি করে ১০-১৫ মিনিটের মধ্যেই পুটিবিলায় আসা যায় । সব ধরনের যানবাহনে যোগাযোগ করা যায়।
পুটিবিলা ইউনিয়নে ৩২টি মসজিদ, ৩ টি মন্দির রয়েছে। একটি বৌদ্ধমন্দির ও রয়েছে । কিছু উল্লেখযোগ্য ধর্মীয় স্থান :
১) নালারকুল জামে মসজিদ
২) হাফেজ পাড়া জামে মসজিদ
৩) হাফেজ পাড়া মসজিদ - ই- নূর
৪) ইমাম বোখারী (রহ:) কমপ্লেক্স জামে মসজিদ
৫) তাঁতী পাড়া হাছান অালী সিকদার জামে মসজিদ
৫) গৌড়স্থান জামে মসজিদ
৬) গৌড়স্থান সিকদার পাড়া জামে মসজিদ
৭) বায়তুশ শরফ জামে মসজিদ
৮) নোশিরওয়ান জামে মসজিদ ( সাতঘরিয়া পাড়া, নালারকুল )
৯) আদর্শ পাড়া জামে মসজিদ
১০) শ্রী শ্রী দক্ষিণেশ্বরী কালী মন্দির (নাথ পাড়া)
১১) শ্রী শ্রী হরি মন্দির (নাথ পাড়া)
পুটিবিলা ইউনিয়নের উপর দিয়ে বয়ে চলেছে ডলু নদী। এছাড়া রয়েছে সুখছড়ি খাল, সড়াইয়া খাল, কালাইয়্যা খাল, সোনাছড়ি খাল, কংস নালা খাল।
পুটিবিলা ইউনিয়নের প্রধান প্রধান হাট/বাজারগুলো হল এম চর হাট এবং নয়া বাজার। এছাড়া তাঁতী পাড়া, হাজী রাস্তা, লাকড়ি পাড়া ও ছোট বাজার ।
বরকল ইউনিয়ন, চন্দনাইশ

আদর্শ নগর 
বরকল বাংলাদেশের চট্টগ্রাম জেলার চন্দনাইশ উপজেলার অন্তর্গত একটি ইউনিয়ন।
বরকল ইউনিয়নের আয়তন ৬,২৫৭ একর (২৫.৩২ বর্গ কিলোমিটার)।
২০১১ সালের আদমশুমারি অনুযায়ী বরকল ইউনিয়নের মোট জনসংখ্যা ২০,৪৬০ জন। এর মধ্যে পুরুষ ১০,৭১২ জন এবং মহিলা ৯,৭৪৮ জন। মোট পরিবার ৩,৯২৮টি।
চন্দনাইশ উপজেলার সর্ব-পশ্চিমে বরকল ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৭ কিলোমিটার। এ ইউনিয়নের দক্ষিণে বরমা ইউনিয়ন, পূর্বে চন্দনাইশ পৌরসভা ও জোয়ারা ইউনিয়ন, উত্তরে পটিয়া উপজেলার শোভনদণ্ডী ইউনিয়ন এবং পশ্চিমে আনোয়ারা উপজেলার পরৈকোড়া ইউনিয়ন, হাইলধর ইউনিয়ন ও সাঙ্গু নদী অবস্থিত।
বরকল ইউনিয়ন চন্দনাইশ উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দনাইশ থানার আওতাধীন। এটি জাতীয় সংসদের ২৯১নং নির্বাচনী এলাকা চট্টগ্রাম-১৪ এর অংশ। এ ইউনিয়নের গ্রামগুলো হল:
বরকল ইউনিয়ন পূর্বে পটিয়া উপজেলাধীন ১৯নং বরকল ইউনিয়ন পরিষদ নামে পরিচিত ছিল। বর্তমানে চন্দনাইশ উপজেলাধীন ৪নং বরকল ইউনিয়ন পরিষদ নামে প্রতিষ্ঠিত।
২০১১ সালের আদমশুমারি অনুযায়ী বরকল ইউনিয়নের সাক্ষরতার হার ৬২%। এ ইউনিয়নে ৫টি মাধ্যমিক বিদ্যালয়, ৩টি মাদ্রাসা ও ১১টি প্রাথমিক বিদ্যালয় রয়েছে।
মাদ্রাসা -
বরকল ইউনিয়নে যোগাযোগের প্রধান সড়ক চন্দনাইশ-বরকল সড়ক। প্রধান যোগাযোগ মাধ্যম সিএনজি চালিত অটোরিক্সা।
বরকল ইউনিয়নে ৩৯টি মসজিদ, ২টি ঈদগাহ ও ১১টি মন্দির রয়েছে।
বরকল ইউনিয়নের পশ্চিম পাশ দিয়ে বয়ে চলেছে সাঙ্গু নদী। এছাড়া রয়েছে চানখালী খাল।
বরকল ইউনিয়নের প্রধান ২টি হাট/বাজার হল মৌলভীবাজার
বাংলাবাজার।
বরকল ইউনিয়নের দর্শনীয় স্থানগুলোর মধ্যে রয়েছে:
বরমা ইউনিয়ন

বরমা বাংলাদেশের চট্টগ্রাম জেলার চন্দনাইশ উপজেলার অন্তর্গত একটি ইউনিয়ন।
বরমা ইউনিয়নের আয়তন ২,৩৭৫ একর (৯.৬১ বর্গ কিলোমিটার)।
২০১১ সালের আদমশুমারি অনুযায়ী বরমা ইউনিয়নের মোট জনসংখ্যা ২২,৯৮৫ জন। এর মধ্যে পুরুষ ১১,৬১২ জন এবং মহিলা ১১,৩৭৩ জন। মোট পরিবার ৪,২৭৮টি।
চন্দনাইশ উপজেলার পশ্চিমাংশে বরমা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৮ কিলোমিটার। এ ইউনিয়নের উত্তরে বরকল ইউনিয়ন ও চন্দনাইশ পৌরসভা; পূর্বে চন্দনাইশ পৌরসভা ও সাতবাড়িয়া ইউনিয়ন; দক্ষিণে বৈলতলী ইউনিয়ন ও সাতকানিয়া উপজেলার চরতী ইউনিয়ন এবং পশ্চিমে সাতকানিয়া উপজেলার চরতী ইউনিয়ন, সাঙ্গু নদী ও আনোয়ারা উপজেলার হাইলধর ইউনিয়ন অবস্থিত।
বরমা ইউনিয়ন চন্দনাইশ উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দনাইশ থানার আওতাধীন। এটি জাতীয় সংসদের ২৯১নং নির্বাচনী এলাকা চট্টগ্রাম-১৪ এর অংশ। এ ইউনিয়নের গ্রামগুলো হল:
বরমা ইউনিয়ন পূর্বে পটিয়া উপজেলাধীন ২০নং বরমা ইউনিয়ন পরিষদ নামে পরিচিত ছিল। বর্তমানে চন্দনাইশ উপজেলাধীন ৫নং বরমা ইউনিয়ন পরিষদ নামে প্রতিষ্ঠিত।
২০১১ সালের আদমশুমারি অনুযায়ী বরমা ইউনিয়নের সাক্ষরতার হার ৬২.২%। এ ইউনিয়নে ১টি কলেজ, ১টি মাদ্রাসা, ২টি মাধ্যমিক বিদ্যালয় ও ৯টি প্রাথমিক বিদ্যালয় রয়েছে।
বরমা ইউনিয়নে যোগাযোগের প্রধান সড়ক চন্দনাইশ-বরমা সড়ক। প্রধান যোগাযোগ মাধ্যম সিএনজি চালিত অটোরিক্সা।
বরমা ইউনিয়নে ১৭টি মসজিদ, ৩টি ঈদগাহ, ১০টি মন্দির ও ২টি বিহার রয়েছে।
বরমা ইউনিয়নের পশ্চিম প্রান্ত দিয়ে বয়ে চলেছে সাঙ্গু নদী। এছাড়া এ ইউনিয়নে প্রবাহিত হচ্ছে কেশুয়া চাঁনখালী খাল, বাতাজুরী যত খাল এবং নিশি কান্ত যত খাল।
বরমা ইউনিয়নের প্রধান ৩টি হাট/বাজার হল বরমা ধামাইরহাট বাজার, বরমা কালীরহাট বাজার এবং বরমা টিনের হাট।
বরমা ইউনিয়নের উল্লেখযোগ্য ব্যক্তিগণের মধ্যে রয়েছেন:
ধোপাছড়ি ইউনিয়ন

ধোপাছড়ি বাংলাদেশের চট্টগ্রাম জেলার চন্দনাইশ উপজেলার অন্তর্গত একটি ইউনিয়ন।
ধোপাছড়ি ইউনিয়নের আয়তন ১৪,২৭৭ একর (৫৭.৭৮ বর্গ কিলোমিটার)। এটি চন্দনাইশ উপজেলার সবচেয়ে বড় ইউনিয়ন।
২০১১ সালের আদমশুমারি অনুযায়ী ধোপাছড়ি ইউনিয়নের মোট জনসংখ্যা ১০,১৭৫ জন। এর মধ্যে পুরুষ ৫,০৭৫ জন এবং মহিলা ৫,১০০ জন। মোট পরিবার ২,০৭৬টি।
চন্দনাইশ উপজেলার সমগ্র পূর্বাংশ জুড়ে ও সর্ব-উত্তরে ধোপাছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২০ কিলোমিটার। এ ইউনিয়নের পশ্চিমে দোহাজারী পৌরসভা, হাশিমপুর ইউনিয়ন, কাঞ্চনাবাদ ইউনিয়ন, পটিয়া উপজেলার কচুয়াই ইউনিয়ন ও হাইদগাঁও ইউনিয়ন; উত্তরে রাঙ্গুনিয়া উপজেলার পদুয়া ইউনিয়ন; পূর্বে সাতকানিয়া উপজেলার পুরানগড় ইউনিয়ন, বান্দরবান জেলার বান্দরবান সদর উপজেলার কুহালং ইউনিয়ন ও বান্দরবান পৌরসভা এবং দক্ষিণে দোহাজারী পৌরসভা ও সাতকানিয়া উপজেলার পুরানগড় ইউনিয়ন অবস্থিত।
ধোপাছড়ি ইউনিয়ন চন্দনাইশ উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দনাইশ থানার আওতাধীন। তবে চন্দনাইশ থানার আওতায় ধোপাছ‌ড়িতে একটি পুলিশ তদন্ত কেন্দ্র রয়েছে। এ‌টি জাতীয় সংসদের ২৯১নং নির্বাচনী এলাকা চট্টগ্রাম-১৪ এর অংশ। এ ইউনিয়নের গ্রামগুলো হল:
১৯৭৩ সালের পূর্বে ধোপাছড়ি দোহাজারী ইউনিয়নের অন্তর্গত একটি গ্রাম ছিল। দোহাজারী ইউনিয়ন থেকে ১৯৭৩ সালে বিভক্ত করে ধোপাছড়ি ইউনিয়ন প্রতিষ্ঠা করা হয়। ধোপাছড়ি ইউনিয়ন পূর্বে পটিয়া উপজেলাধীন ২৪নং (ক) ধোপাছড়ি ইউনিয়ন পরিষদ নামে পরিচিত ছিল। বর্তমানে চন্দনাইশ উপজেলাধীন ১০নং ধোপাছড়ি ইউনিয়ন পরিষদ নামে প্রতিষ্ঠিত।
২০১১ সালের আদমশুমারি অনুযায়ী ধোপাছড়ি ইউনিয়নের সাক্ষরতার হার ৩০.৩%। এ ইউনিয়নে ১টি মাধ্যমিক বিদ্যালয়, ১টি মাদ্রাসা ও ৬টি প্রাথমিক বিদ্যালয় রয়েছে।
ধোপাছড়ি ইউনিয়নে যোগাযোগের প্রধান সড়ক খাঁনহাট-ধোপাছ‌ড়ি-বান্দরবান সড়ক এবং দিয়াকুল-চি‌ড়িংঘাটা-ধোপাছ‌ড়ি-বান্দরবান সড়ক।
যোগাযোগ মাধ্যম ভাড়ায় চা‌লিত মোটর সাইকেল, সিএন‌জি চা‌লিত অটোরিক্সা, মা‌হিন্দ্রা ও অন্যান্য।
ধোপাছড়ি ইউনিয়নে ১৬টি মসজিদ, ৬টি বিহার ও ৫টি গীর্জা রয়েছে।
ধোপাছড়ি ইউনিয়নের দক্ষিণ-পূর্ব সীমারেখা দিয়ে বয়ে চলেছে সাঙ্গু নদী। এছাড়া এ ইউনিয়নের উপর দিয়ে প্রবাহিত হচ্ছে ধোপাছড়ি খাল, গণ্ডামারা খাল, চাপাছড়ি খাল, মাইনী খাল, মংলা খাল, চেকখানি খাল এবং দোকানদা খাল।
ধোপাছড়ি ইউনিয়নের প্রধান হাট-বাজার হল ধোপাছড়ি বাজার।
হারলা ইউনিয়ন

হারলা বাংলাদেশের চট্টগ্রাম জেলার অন্তর্গত চন্দনাইশ উপজেলার একটি বিলুপ্ত ইউনিয়ন।
হারলা ইউনিয়নের আয়তন ছিল ২৭০৮ একর (১০.৯৬ বর্গ কিলোমিটার)।
হারলা ইউনিয়ন চন্দনাইশ উপজেলাধীন ৩নং হারলা ইউনিয়ন পরিষদ নামে পরিচিত ছিল। পরবর্তীতে চন্দনাইশ পৌরসভা গঠনের কারণে হারলা ইউনিয়ন সম্পূর্ণ পৌরসভার অন্তর্ভুক্ত হয়ে যায়। এর ফলে হারলা ইউনিয়ন পরিষদ কার্যক্রম বর্তমানে বিলুপ্ত।
হাশিমপুর ইউনিয়ন

হাশিমপুর বাংলাদেশের চট্টগ্রাম জেলার চন্দনাইশ উপজেলার অন্তর্গত একটি ইউনিয়ন।
হাশিমপুর ইউনিয়নের আয়তন ৬,৮৩৫ একর (২৭.৬৬ বর্গ কিলোমিটার)।
২০১১ সালের আদমশুমারি অনুযায়ী হাশিমপুর ইউনিয়নের মোট জনসংখ্যা ২১,৯৪১ জন। এর মধ্যে পুরুষ ১১,২৪৯ জন এবং মহিলা ১০,৬৯২ জন। মোট পরিবার ৪,১৩৯টি।
চন্দনাইশ উপজেলার মধ্যভাগে হাশিমপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৩ কিলোমিটার। এ ইউনিয়নের উত্তরে কাঞ্চনাবাদ ইউনিয়ন; পশ্চিমে চন্দনাইশ পৌরসভা ও সাতবাড়িয়া ইউনিয়ন; দক্ষিণে দোহাজারী পৌরসভা এবং পূর্বে দোহাজারী পৌরসভা, ধোপাছড়ি ইউনিয়ন ও কাঞ্চনাবাদ ইউনিয়ন অবস্থিত।
হাশিমপুর ইউনিয়ন চন্দনাইশ উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দনাইশ থানার আওতাধীন। এটি জাতীয় সংসদের ২৯১নং নির্বাচনী এলাকা চট্টগ্রাম-১৪ এর অংশ।
ওয়ার্ডভিত্তিক এ ইউনিয়নের গ্রামগুলো হল:
হাশিমপুর ইউনিয়ন পূর্বে পটিয়া উপজেলাধীন ২৩নং হাশিমপুর ইউনিয়ন পরিষদ নামে পরিচিত ছিল। বর্তমানে চন্দনাইশ উপজেলাধীন ৮নং হাশিমপুর ইউনিয়ন পরিষদ নামে প্রতিষ্ঠিত।
২০১১ সালের আদমশুমারি অনুযায়ী হাশিমপুর ইউনিয়নের সাক্ষরতার হার ৪৬.৯%। এ ইউনিয়নে ২টি মাদ্রাসা, ১টি মাধ্যমিক বিদ্যালয় ও ৮টি প্রাথমিক বিদ্যালয় রয়েছে।
হাশিমপুর ইউনিয়নে যোগাযোগের প্রধান সড়ক চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়। এছাড়া এ ইউনিয়নে রেল যোগাযোগ ব্যবস্থাও রয়েছে। চট্টগ্রাম-দোহাজারী রেলপথ। এই ইউনিয়নে দুটি রেল স্টেশন রয়েছে যথাক্রমে খানহাট স্টেশন ও হাশিমপুর স্টেশন।
হাশিমপুর ইউনিয়নে ৩৫টি মসজিদ ও ১টি মন্দির রয়েছে।
হাশিমপুর ইউনিয়নের উপর দিয়ে প্রবাহিত হচ্ছে বরুমতি খাল।
হাশিমপুর ইউনিয়নের প্রধান হাট/বাজার হল খানহাট, বাগিচা হাট, ছৈয়দাবাদ পাইকারি বাজার এবং খানহাট রেলওয়ে স্টেশন বাজার।
হাশিমপুর ইউনিয়নের দর্শনীয় স্থানগুলোর মধ্যে রয়েছে:
জোয়ারা ইউনিয়ন

জোয়ারা বাংলাদেশের চট্টগ্রাম জেলার চন্দনাইশ উপজেলার অন্তর্গত একটি ইউনিয়ন।
জোয়ারা ইউনিয়নের আয়তন ১,৬৫৩ একর (৬.৬৯ বর্গ কিলোমিটার)। এটি চন্দনাইশ উপজেলার সবচেয়ে ছোট ইউনিয়ন।
২০১১ সালের আদমশুমারি অনুযায়ী জোয়ারা ইউনিয়নের মোট জনসংখ্যা ১০,৩৮১ জন। এর মধ্যে পুরুষ ৫,৩৬৬ জন এবং মহিলা ৫,০১৫ জন। মোট পরিবার ২,০১৩টি।
চন্দনাইশ উপজেলার উত্তর-পশ্চিমাংশে জোয়ারা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় দেড় কিলোমিটার। এ ইউনিয়নের পূর্বে কাঞ্চনাবাদ ইউনিয়ন, দক্ষিণে চন্দনাইশ পৌরসভা, পশ্চিমে বরকল ইউনিয়ন ও পটিয়া উপজেলার শোভনদণ্ডী ইউনিয়ন এবং উত্তরে কাঞ্চনাবাদ ইউনিয়ন ও পটিয়া উপজেলার শোভনদণ্ডী ইউনিয়ন অবস্থিত।
জোয়ারা ইউনিয়ন চন্দনাইশ উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দনাইশ থানার আওতাধীন। এটি জাতীয় সংসদের ২৯১নং নির্বাচনী এলাকা চট্টগ্রাম-১৪ এর অংশ। এ ইউনিয়নের গ্রামগুলো হল:
জোয়ারা ইউনিয়ন পূর্বে পটিয়া উপজেলাধীন ১৮নং জোয়ারা ইউনিয়ন পরিষদ নামে পরিচিত ছিল। বর্তমানে চন্দনাইশ উপজেলাধীন ২নং জোয়ারা ইউনিয়ন পরিষদ নামে প্রতিষ্ঠিত।
আগেরকার আমলে নিকটবর্তী খাল থেকে প্রায় সময় জোয়ারের পানিতে এলাকা তলিয়ে যেত। জোয়ারের পানিতে এলাকা প্লাবিত হলে তখন নৌকা, বাঁশের ভেলা, কলাগাছের ভেলা ইত্যাদি দিয়ে এলাকার লোকজন যাতায়াত করত। এভাবে কয়েকবছর অতিবাহিত হওয়ার পর তৎকালীন সৌন্দ্র উকিল, যোগেন্দ্র মহাজন, খগেন্দ্র মহাজন সূর্য কুমার, সেনগোষ্ঠী মিলে ইউনিয়নের নাম "জোয়ারা" প্রস্তাব করেন। তখন থেকেই এই ইউনিয়নের নাম হয় "জোয়ারা"।
২০১১ সালের আদমশুমারি অনুযায়ী জোয়ারা ইউনিয়নের সাক্ষরতার হার ৬৩.৮%। এ ইউনিয়নে ২টি মাধ্যমিক বিদ্যালয় ও ৩টি প্রাথমিক বিদ্যালয় রয়েছে।
জোয়ারা ইউনিয়নে যোগাযোগের প্রধান সড়ক চন্দনাইশ-জোয়ারা সড়ক। প্রধান যোগাযোগ মাধ্যম সিএনজি চালিত অটোরিক্সা।
জোয়ারা ইউনিয়নে ১০টি মসজিদ, ১টি ঈদগাহ, ৩টি মন্দির ও ১টি বিহার রয়েছে।
জোয়ারা ইউনিয়নের প্রধান হাট/বাজার হল বদল ফকির হাট।
মধ্য আমেরিকা

মধ্য আমেরিকা ( "আমেরিকা সেন্ত্রাল" বা Centroamérica "সেন্ত্রোআমেরিকা") উত্তর আমেরিকা মহাদেশের দক্ষিণ প্রান্তে এবং দক্ষিণ আমেরিকা মহাদেশের ঠিক উত্তরে অবস্থিত একটি ভৌগোলিক অঞ্চল। আরও সঠিকভাবে অঞ্চলটি মেক্সিকো (উত্তর আমেরিকা) এবং কলম্বিয়ার (দক্ষিণ আমেরিকা) মধ্যবর্তী স্থানে অবস্থিত। অঞ্চলটি দুই আমেরিকা মহাদেশকে যুক্ত করেছে এবং একই সাথে আটলান্টিক মহাসাগর এবং প্রশান্ত মহাসাগরকে বিচ্ছিন্ন করেছে। এই দুটি মহাসাগর মধ্য আমেরিকার উপর দিয়ে প্রবাহিত পানামা খাল দ্বারা সংযুক্ত হয়েছে।
মধ্য আমেরিকাতে ৭টি সার্বভৌম রাষ্ট্র অন্তর্ভুক্ত। এগুলি হল: 
মধ্য আমেরিকা মেসোআমেরিকা অতিসক্রিয় জীববৈচিত্র্য অঞ্চলের একটি অংশ, যা উত্তর গুয়াতেমালার মধ্য দিয়ে মধ্য পানামা পর্যন্ত প্রসারিত হয়েছ।
রাউটিং প্রোটোকল

রাউটিং প্রটোকল () হল একটি প্রোটোকল যা একটি কম্পিউটার নেটওয়ার্কের যে কোন দুই নডের মধ্যকার একটি নির্বাচন করে কীভাবে রাউটার একে অপরের সাথে যোগাযোগ করে তথ্য ছড়িয়ে দেবে তা নির্দিষ্ট করে। রাউটের এই কাজটি রাউটিং অ্যালগরিদম দ্বারা সম্পূর্ণ করা হয়। একে সরাসরিভাবে নেটওয়ার্কে যুক্ত করতে প্রত্যেক রাউটারের কেবল একটি আনুমানিক জ্ঞান রয়েছে। এই প্রটোকল সমুহ রাউটার সমুহ এর মধ্যে নেটওয়ার্ক, রাউট ও মেট্রিকের তথ্যসমুহ আদান প্রদান করে যাতে প্রতিটি রাউটার সর্বত্তম পথ সম্পর্কে সিদ্ধান্ত নিতে পারে। রাউটিং প্রতোকলের সাহায্যে প্রাপ্ত এসব তথ্যের উপর ভিত্তি করে রাউটার সমুহ নিজ নিজ রাউটিং টেবিল গরে তোলে।
সবচেয়ে প্রচলিত রাউটিং প্রটোকল গুলির মধ্যে নিচের উল্ল্যেখিত তিনটি শ্রেণীর আইপি নেটওয়ার্ক সুদূরপ্রসারী:
অনেক রাউটিং প্রোটোকল নথিপত্রে আরএফসি হিসেবে সংজ্ঞায়িত করা হয়।
ব্রাত্য বসু

ব্রাত্যব্রত বসু রায়চৌধুরী (জন্ম: ২৫ সেপ্টেম্বর ১৯৬৯) একজন ভারতীয় বাঙালি নাটককার, নাট্যকার, নাট্য পরিচালক, কবি, প্রাবন্ধিক, ঔপন্যাসিক, অনুবাদক, সম্পাদক, অভিনেতা ও রাজনীতিবিদ। তিনি বর্তমানে পশ্চিমবঙ্গের উচ্চ শিক্ষা ও বিদ্যালয় শিক্ষা বিভাগের মন্ত্রী। ২০১১, ২০১৬, ২০২১ সালের বিধানসভা নির্বাচনে তিনি দমদম বিধানসভা কেন্দ্র থেকে পর পর তিনবার বিধায়ক নির্বাচিত হন।
ব্রাত্য বসু বিশিষ্ট নাট্যব্যক্তিত্ব বিষ্ণু বসুর পুত্র। তিনি প্রেসিডেন্সি কলেজ (বর্তমানে বিশ্ববিদ্যালয়) ও কলিকাতা বিশ্ববিদ্যালয়ে বাংলা ভাষা ও সাহিত্য অধ্যয়নের পর কলকাতার সিটি কলেজে অধ্যাপনার কাজে যোগ দেন। 'গণকৃষ্টি' নামে একটি থিয়েটার গ্রুপে সাউন্ড অপারেটর হিসেবে তার নাট্যজীবনের সূচনা। পরে তিনি দলের জন্য নাটক রচনা ও পরিচালনা করতে শুরু করেন। আল্ট্রা-মডার্ন নাটক "অশালীন" (১৯৯৬) তার রচিত প্রথম নাটক। তার অন্যান্য উল্লেখযোগ্য নাটকগুলি হল-- "অরণ্যদেব", "শহরইয়ার", "উইঙ্কল্‌ টুইঙ্কল্‌" ও হত্যারহস্যমূলক নাটক "চতুষ্কোণ"। ১৯৯৮ সালে তিনি 'শ্যামল সেন স্মৃতি পুরস্কার' ও ২০০০ সালে 'দিশারী পুরস্কার' অর্জন করেন। ২০০৮ সালে তিনি 'ব্রাত্যজন' নামে নিজস্ব একটি থিয়েটার দল গঠন করেন। ২০০৯ সালে দেবব্রত বিশ্বাসের জীবন অবলম্বনে নির্মিত নাটক "রুদ্ধসংগীত" তার একটি কিংবদন্তী সৃষ্টি। 
২০১১ সালের বিধানসভা নির্বাচনে ব্রাত্য বসু তৃণমূল কংগ্রেসের হয়ে দমদম বিধানসভা কেন্দ্র থেকে প্রতিদ্বন্দ্বিতা করেন। এই নির্বাচনে তিনি তৎকালীন ক্ষমতাসীন সিপিআই (এম) মন্ত্রী গৌতম দেবকে পরাজিত করে বিধায়ক নির্বাচিত হন। এরপর মমতা বন্দ্যোপাধ্যায়ের প্রথম মন্ত্রীসভায় তাকে উচ্চশিক্ষা মন্ত্রীর দায়িত্ব দেওয়া হয়। তিনি বিজ্ঞান, প্রযুক্তি এবং জৈবপ্রযুক্তি মন্ত্রীর দায়িত্বও সামলেছেন বেশকিছু দিন। বর্তমানে মমতা বন্দ্যোপাধ্যায়ের তৃতীয় পর্যায়ের মন্ত্রীসভায় তিনি উচ্চশিক্ষা মন্ত্রকের দায়িত্ব সালমাচ্ছেন। 
তিনি পাঁচটি চলচ্চিত্র পরিচালনা করেছেন: "রাস্তা, তিস্তা," "তারা, ডিকশনারি ও হুব্বা"। প্রথমটির বিষয়-- এক যুবকের সন্ত্রাসবাদী হয়ে ওঠা এবং তৃতীয়টির বিষয়-- সমাজ ও প্রেমের ব্যর্থতা। তিনি "কালবেলা-"সহ একাধিক চলচ্চিত্রে অভিনয়ও করেছেন। 
এগারো বছর পর তিনি পুনরায় 'ডিকশনারি' নামে চলচ্চিত্র নির্দেশনার কাজ করছেন। তার শেষ নির্মিত চলচ্চিত্র 'হুব্বা'। 
নাট্যকার ব্রাত্য বসু ২০২১ খ্রিস্টাব্দে “মীরজাফর ও অন্যান্য নাটক” গ্রন্থটির জন্য ভারত সরকারের সাহিত্য অকাদেমি পুরস্কার লাভ করেন।
মেটেঠোঁট ফুলঝুরি

মেটেঠোঁট ফুলঝুরি (, বৈজ্ঞানিক নাম- "Dicaeum erythrorynchos"), ফুলঝুরি প্রজাতির ছোট আকৃতির পাখিবিশেষ, যা ভারত, বাংলাদেশ ও শ্রীলংকায় দেখা যায় । বাংলাদেশের সবচেয়ে ছোট আকৃতির পাখি বলে খ্যাত। বাংলাদেশে এরা ফুলচুষি বা ফুলচুষকি নামেও পরিচিত।
এরা দেখতে মোটামুটি সুন্দর। পিঠের রং ধূসর-জলপাই, যা মাথা ও পাখার কাছে কিছুটা গাঢ় হয়। দেহের নিচের দিকের রং হালকা জলপাই, যা গলার দিকে কিছুটা ময়লা হলদেটে। পেট ফিকে বাদামি। লেজ খাটো, ঠোঁট ছোট। ঠোঁটের রং কাঁচা মাংসের মতো। স্ত্রী-পুরুষ ফুলঝুরি দেখতে একই রকম। লম্বায় মাত্র ৮ সেন্টিমিটার এবং ওজনে ৬.৩ গ্রাম। ফুলঝুরি লম্বায় হয় ৮-১৩ সেন্টিমিটার, যেখানে প্রজাতিভেদে হামিংবার্ড ৫-২০ সেন্টিমিটার হয়ে থাকে।
এ পাখি অত্যন্ত লাজুক ও ভিতু স্বভাবের হয়ে থাকে। তবে এরা যথেষ্ট সাবধানী ও চতুরও হয়। আড়ালে আড়ালে উড়ে বেড়ায়, আড়ালে বসে গান গায়, কিন্তু জনসমক্ষে আসে না। সেজন্য এদের খুঁজে পাওয়া দুষ্কর হয়ে পড়ে। এরা অন্যান্য ছোট পাখি, যেমন: মৌটুসি, নীলটুনি বা হামিংবার্ডের মতো আকাশে স্থির থেকে উড়তে পারে না, তবে চেষ্টা করে; হামিংবার্ডের পেছন দিকে উড়তে পারে না। ছোট্ট এই পাখিগুলো চমৎকার ভঙ্গিমায় ওড়ে। বন ও বাগানের ওপর দিয়ে উড়তে পছন্দ করে। মিষ্টি স্বরে গান গায়, তবে গলার স্বর খুব জোরালো নয়।
মেটেঠোঁট ফুলঝুরির প্রধান খাবার পাকা ফল। যেমন: সফেদা, আতা, কলা, পেঁপে, পেয়ারা এমনকি বেল। খায় হাভাতের মতো। ফল খেতে খেতে ফলের ভেতর ঢুকে যায়। বাইরে থেকে বোঝা যায় না যে ভেতরে বসে ফল খাচ্ছে। অথচ ফলটি নড়ছে। এদের ঠোঁটের এমন কোনো শক্তি নেই যে সামান্য আধা পাকা ফলও ছিদ্র করে। কিন্তু অন্যের ছিদ্র করা ফলে দখল নেওয়ার যোগ্যতা আছে ভালোই। ছোট ছোট ফলের ওপরে বসে বা ঝুলেও ফল খেতে দেখা যায়। খোসা ছাড়িয়ে পাকা লিচু খায় শৈল্পিক ভঙ্গিতে। এরা অনেক সময় মধুও পান করে। অন্যদিকে লালচে ফুলঝুরিগুলো ফুলের মধুই বেশি পছন্দ করে। তাছাড়া কীটপতঙ্গ, মাকড়সা, ফল ইত্যাদিও খায়।
বছরে তিনবার বাচ্চা দেয় এরা। বাসা হয় খুব ছোট। সাধারণত মাটি থেকে ৫ থেকে ১০ মিটার উঁচুতে কোনো একটি গাছের সরু ডালে খুব গোপনে বাসা বাঁধে। সাধারণত স্ত্রী পাখি ৩-৫ দিনে বাসা বানায়। বাসা দেখতে অনেকটা রাজহাঁসের ডিমের আকারের হয়। নরম তন্তু দিয়ে খুব মসৃণ করে বাসা বানায়। বাসা পরিচ্ছন্ন ও গোছানো থাকে সব সময়। ঝুলন্ত বাসা দেখতে কিছুটা মৌটুসির বাসার মতো। তবে মৌটুসির মতো এরা বাসার দরজার ওপর কোনো কার্নিশ বানায় না। এরা সাধারণত দুটো ডিম পাড়ে। ডিমের রং ঘোলাটে সাদা। ডিম থেকে বাচ্চা ফোটে ১৩-১৫ দিনে। ফোটার পর মা-বাবা উভয়েই বাচ্চাদের খাওয়ায় ও যত্ন নেয়। বাচ্চারা উড়তে শেখে ১৩-১৪ দিনে। প্রায় ২২-২৪ দিন বয়সে ছোট্ট পাখিগুলো বাবা-মায়ের কাছ থেকে বিদায় নেয়।
বাংলাদেশে ফুলঝুরির ৮টি প্রজাতির মধ্যে মেটেঠোঁট ফুলঝুরি ও লালপিঠ ফুলঝুরি (Scarlet-backed Flowerpecker) প্রজাতি দুটিই বেশি চোখে পড়ে। বাকি প্রজাতি দুষ্প্রাপ্য। দুটি প্রজাতিই প্রায় সমান সংখ্যায় আছে সেদেশে। মেটেঠোঁট ফুলঝুরি গ্রাম-বন-শহর-সবখানেই দেখা যায়। ছোট ছোট ফলের বীজ খেয়ে এরা পরাগায়ণ করে গাছের বংশবিস্তারেও সাহায্য করে।